6 Le gona banyalani bao ba nago le temogo ba a tseba gore go na le “nako ya go homola le nako ya go bolela.” (Mmo. 3:1, 7) Kgaetšedi yo a nago le nywaga e lesome a nyetšwe o re: “Ga bjale ke lemogile gore ka dinako tše dingwe ga se mo gobotse go bolela ka bothata bjo itšego. Ge e ba monna wa ka a imetšwe ke mošomo goba a phetha boikarabelo bjo itšego, ke dira gore go fete nakwana pele ga ge nka bolela ka ditaba tše itšego. Seo se dirile gore re boledišane gabotse.” Le gona basadi bao ba nago le temogo ba bolela ka tsela e botho, ka ge ba lemoga gore lentšu leo le kgethilwego gabotse “leo le bolelwago ka nako e swanetšego” le a kgahliša e bile le a amogelwa.—Bala Diema 25:11. 24. Manyalo a a tlisetsang Jehofa Modimo tlotlo ke a a ntseng jang, mme a dira seo jang?